	
	

	KORRALDUS


	

22.10.2026 nr 13-5/26-145


[image: ]Järva maakonna Ällimäe maardla 
registrikande muutmine
OÜ Inseneribüroo STEIGER esitas Eesti Geoloogiateenistusele Ällimäe uuringuruumi piiresse jääva täiteliiva aktiivse tarbevaru arvele võtmise aruande „Ällimäe kruusamaardla Ällimäe uuringuruumi geoloogilise uuringu aruanne (varu seisuga 01.09.2026)“  (registreeritud nr-ga 13-2/26-1584; edaspidi aruanne). Materjale on parandatud 20.10.2026 (registreeritud nr-ga 13-2/26-1611).

Aruanne on koostatud geoloogilise uuringu tulemuste põhjal. Keskkonnaamet on andnud 21.04.2026 korraldusega nr DM-134571-18 välja geoloogilise uuringu loa nr L.MU/525856. 

Maavaravaru on arvutatud plokis 2, mis paikneb Järva maakonnas Paide linnas Valasti külas katastriüksusel Rava metskond 103 (tunnus 68401:002:0210). Aruandes moodustatud plokid asuvad täielikult Ällimäe uuringuruumi piires. Ploki 2 arvele võtmisega vähenes olemasoleva ehituskruusa aktiivse tarbevaru 1 ploki pindala 0,32 ha ning varu 5 tuh m³.

Geoloogiline uuring on läbi viidud lähtudes keskkonnaministri 17.12.2018 määruse nr 52 „Üldgeoloogilise uurimistöö ning maavara geoloogilise uuringu kord ja nõuded ning nõuded fosforiidi, metallitoorme, põlevkivi, aluskorra ehituskivi, järvelubja, järvemuda, meremuda, kruusa, liiva, lubjakivi, dolokivi, savi ja turba omaduste kohta maavarana arvelevõtmiseks“ (edaspidi määrus nr 52) nõuetest. Uuritud maavara liigitus täiteliivaks.

Eesti Geoloogiateenistus on aruande läbi vaadanud ning nõustub muutma aruande alusel maavarade registri kandeid.

Maapõueseaduse § 21 lõigete 1 ja 2 ning § 23 lõigete 2, 6 ja 7 määruse nr 52 § 45 lõike 2, keskkonnaministri 08.06.2022 määruse nr 25 „Maavarade registri asutamine ja andmekogu pidamise põhimäärus“ §-de 3 ja 7 ning § 9 lõike 1 punkti 1, kliimaministri 14.12.2024 käskkirja nr 1-2/24/507 „Volitus Eesti Geoloogiateenistusele maapõue seisundit ja kasutamist mõjutavaks tegevuseks loa andmiseks ja planeeringute kooskõlastamiseks“ ning majandus- ja taristuministri 10.03.2022 käskkirja nr 46 „Eesti Geoloogiateenistuse põhimäärus“ § 9 ja § 11 lg 7 alusel:
 
1. Otsustan muuta OÜ Inseneribüroo STEIGER koostatud aruande alusel seisuga 01.09.2026 maavarade registris Ällimäe kruusamaardla registrikannet ja kinnitada aruandes esitatud piirides varu järgmiselt: 
1.1. ehituskruusa aktiivse tarbevaru pindalal 8,87  ha – 17 tuh m³ (aruandes 1 plokk),
1.2. täiteliiva aktiivse tarbevaru pindalal 17,31  ha – 271 tuh m³ (aruandes 2 plokk).

2. Viia registrisse (registrikaart nr 505) kande muudatus vastavalt korralduse punktile 1. 

3. Korraldus teha teatavaks Osaühingule Eesti Killustik, OÜ-le Inseneribüroo STEIGER, Keskkonnaametile, Paide Linnavalitsusele.

Korralduse peale on võimalik esitada vaie Eesti Geoloogiateenistusele haldusmenetluse seaduses sätestatud tähtajal, tingimustel ja korras või kaebus halduskohtusse halduskohtumenetluse seadustikus sätestatud tähtajal, tingimustel ja korras.

